google/wiki40b huggingface dataset:
Východoázijské hry

Východoázijské hry sú medzinárodné multišportové podujatie, usporadúvané každé 2 roky vo Východnej Ázii, pod dohľadom Asociácie Východoázijských hier (EAGA) založenej v roku 1993. Účastnia sa ho športovci zo všetkých 8 krajín Východnej Ázie a Guamu, ktoré sú členmi EAGA. Čína na nich zakaždým zvíťazila ako najlepšia medailová krajina.

Dejiny

Prvé hry boli usporiadané v Šanghaji v roku 1993. Zúčastnilo sa ich všetkých 8 východoázijských štátov: Čína, Hongkong, Japonsko, KĽDR, Kórejská republika, Macao, Mongolsko a Taiwan, ktoré súťažili v dvanástich športoch: atletika, basketbal, bedminton, bowling, box, džudo, futbal, gymnastika, plávanie, veslovanie, vzpieranie a wu-šu. V roku 1997 na hrách debutoval aj posledný člen EAGA – Guam. V rokoch 1997 a 2001 sa na hrách predstavil aj Kazachstan, ktorý bol dočasným členom EAGA.
Bellac

Poloha

Obec má rozlohu 24,42 km². Najvyšší bod je položený 301 m n. m. a najnižší bod 175 m n. m.

Obyvateľstvo

Počet obyvateľov obce je 4 352 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LG Axis

LG Axis je androidový smartfón s QWERTY klávesnicou od spoločnosti LG Electronics. Predstavený a uvedený bol v januári 2011.
Obsahuje TFT kapacitný LCD displej s uhlopriečkou 3,2 palcov s rozlíšením 480 x 800 bodov s bodovou hustotou 292 ppi a operačný systém Android 2.1.
Používa čipset Qualcomm MSM7627 s procesorom 600 MHz ARM 11 a grafický procesor Adreno 200. Úložisko má kapacitu 512 MB, rozšíriteľné microSD kartou do 16 GB a 256 MB RAM.
Primárna kamera má rozlíšenie 3,15 MP, sekundárna kamera chýba.
Batéria je odnímateľná Li-Ion s kapacitou 1500 mAh.
Parçay-sur-Vienne

Poloha

Obec má rozlohu 18,74 km². Najvyšší bod je položený 115 m n. m. a najnižší bod 32 m n. m.

Obyvateľstvo

Počet obyvateľov obce je 651 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medveď (film z roku 1988)

Dej filmu

Príbeh filmu sa odohráva v druhej polovici 19. storočia v divočine Britskej Kolumbie v Kanade. Bezstarostný život medvedíka končí v okamihu, keď jeho matku usmrtí skala počas vyhrabávania plastov medu. Opustené mláďa sa ocitá samo, bez ochrany pred nepoznanými nástrahami okolia a pomaly sa učí ako prežiť. Postupne si získa priazeň veľkého samca, ktorého však sledujú poľovníci a obaja sú nútení utekať pred záhubou. Mláďa sa dostane do zajatia lovcov a určitý čas je držaný v ich tábore. Medveď ukáže v kritických situáciach svoju inteligenciu a po niekoľkých konfrontáciách lovci uznávajú svoju porážku.
Emanuel Hermann

Životopis

Pôsobil vo Zvolene ako praktický lekár. Národovec a zberateľ ľudových piesní.
Harbouey

Poloha

Obec má rozlohu 10,14 km². Najvyšší bod je položený 313 m n. m. a najnižší bod 261 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mrena škvrnitá

Výskyt

Mrena škvrnitá sa vyskytuje v povodiach riek Dunaj, Visla, Dnester, ako aj na Balkánskom polostrove. Obýva horné toky riek, kde voda tečie po kamenistých pôdach alebo štrku.

Opis

Mrena škvrnitá má pretiahnuté, vretenovité telo s cykloidálnymi šupinami, ústny otvor sa nachádza v dolnej časti a má dva páry fúzov. Plutvy má zaoblené, chvostová plutva je odsadená. Má zlatohnedú farbu škvŕn na bokoch s hnedým chrbátom.
Jej dĺžka môže dosahovať nad 60 centimetrov.
Lagny

Poloha

Obec má rozlohu 10,77 km². Najvyšší bod je položený 163 m n. m. a najnižší bod 59 m n. m.

Obyvateľstvo

Počet obyvateľov obce je 519 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Nymphenburg

Nymphenburg je nemecký barokový zámok v západnej časti Mníchova, v mestskom obvode Neuhausen-Nymphenburg. Patrí k najväčším bývalým kráľovským palácom v Európe a v súčasnosti ho často navštevujú turisti. Súčasťou zámku, ktorý bol letným sídlom rodu Wittelsbachovcov, je i rozsiahly park, jedno z najväčších záhradných diel v Nemecku. V súčasnosti sa tu nachádza múzeum.

Dejiny

S výstavbou paláca začal kurfirst Ferdinand Mária Bavorský so svojou manželkou Henriettou Adelou Savojskou pri príležitosti narodenia syna a následníka Maxmiliána II. Emanuela v roku 1664. Ústredná časť budovy bola dokončená podľa návrhu talianskeho architekta Agostina Barelliho v roku 1675.
So systematickým rozširovaním zámku pokračoval od roku 1701 Maxmilián II. Emanuel, ktorý dal vybudovať severné a južné krídla budovy. Na tomto projekte sa podieľali architekti Enrico Zucalli a Giovanni Antonio Viscardi. Postupne boli pridávané ďalšie časti paláca, ako napríklad stajne a zámocká kaplnka. Počas vojny o španielske dedičstvo bola stavba prerušená, pretože v rokoch 1704 až 1715 bol bavorský kurfirst nútený sa často zdržiavať mimo svoju vlasť. Po jeho návrate sa na stavbe pokračovalo podľa návrhov dvorného architekta Josepha Effnera, a za vlády Karola VII. Albrechta (1726 – 1745) bola hlavná časť prác dokončená.
Na zámku v roku 1825 zomrel prvý bavorský kráľ Maxmilián I. Jozef, v roku 1845 sa tu narodil jeho pravnuk Ľudovít II. Po revolúcii v roku 1918 prešiel palác do štátneho vlastníctva. Dnes je Nymphenburg prístupný verejnosti, ale zároveň stále zostáva domovom rodu Wittelsbachovcov, býva tu potomok jeho zakladateľov – František Bavorský.
Nausa

Dejiny

V staroveku tu najskôr žili trácke kmene Brygov, neskôr sa tu usadili grécki Macedónci. Na mieste dnešnej Nausy sa nachádzalo macedónske mesto menom Mieza. Z tejto doby je tu dochované nymfeum. V rímskej dobe sa zaužívalo latinské meno Nea Augusta, ktoré sa následne pogréčtilo na dnešné Nausa. Nausa začala byť významným mestom až počas tureckej nadvlády, kedy sa tu vďaka mnohým bohatým gréckym obchodníkom vystavali viaceré stavby. Typické sú hlavne bohaté domy týchto obyvateľov, ktoré dnes tvoria staré mesto. Gréci mesto dobyli počas Gréckej vojny za nezávislosť v roku 1821 a následne pod vedením Anastasiosa Karatasosa odolávali dlhému tureckému obliehaniu, ktoré po mesačnom obliehaní skončilo pre Turkov úspešne, pričom pádom Nausy sa skončilo aj grécka snaha o oslobodenie Macedónie. Gréci Macedóniu oslobodili až v roku 1912. V meste tejto doby žili hlavne Gréci, ale bola tu aj početná komunita Arumunov a Bulharov. Bulhari odišli do Bulharska po grécko-bulharskej výmene obyvateľov a v roku 1923 po Grécko-tureckej výmene obyvateľov sa v Nause usadilo veľa Pontských Grékov.
La Cucaracha

La Cucaracha (doslovný preklad šváb) je tradičná španielska folklórna pieseň (corrido). V Mexiku sa stala populárna počas Mexickej revolúcie v roku 1910.
Existuje veľké množstvo variácií. V jednej revolučnej verzii predstavuje „švába“ mexický prezident Victoriano Huerta, notorický opilec, ktorý bol obviňovaný zo zrady a smrti revolučného prezidenta Francisca I. Maderu.
Medzi interpretov tejto piesne patria napr. Gipsy Kings, Louis Armstrong.

Ukážka

La Cucaracha
iba refrén, hrá Sean Buss & Elisa
Kirsch-lès-Sierck

Poloha

Obec má rozlohu 8,85 km². Najvyšší bod je položený 372 m n. m. a najnižší bod 274 m n. m.

Obyvateľstvo

Počet obyvateľov obce je 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gediminas

Územná expanzia

Za Gediminovej vlády došlo k prudkej expanzii, vďaka ktorej sa litovská zvrchovanosť rozšírila južným smerom až k riekam Západný Bug a Pripjať (bol získaný Minsk, Turov, Pinsk) a na východe po stredný tok Dnepru. Vitebsk získal svadbou Gediminov syn Algirdas, prechodne bol dobytý tiež starobylý Smolensk. Do područia Litvy sa tak dostali významné obchodné cesty a krajina sa zapojila do obchodného spojenia medzi strednou a východnou Európou. Litovci sa pokúsili tiež o dobytie Kyjeva.

Deti

Vytautas (?), Algirdas, Kęstutis, Liubartas, Jaunutis, Mantvydas, Narimantas, Karijotas, Elžbieta, Marija, Eufemija, Aldona.
Argagnon

Poloha

Obec má rozlohu 9,33 km². Najvyšší bod je položený 209 m n. m. a najnižší bod 66 m n. m.

Obyvateľstvo

Počet obyvateľov obce je 730 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-sur-Moine

Poloha

Obec má rozlohu 26,79 km². Najvyšší bod je položený 111 m n. m. a najnižší bod 27 m n. m.

Obyvateľstvo

Počet obyvateľov obce je 2 806 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
David Meltzer

Život

V roku 1957 sa presťahoval do San Francisca, kde sa zúčastnil diania v umeleckom hnutí San Francisco Renaissance. Patril do krúžku básnikov Jacka Spicera a Roberta Duncana. V bítnickej literatúre si začal získavať meno, keď jeho tvorbu zaradil Donald Allen do svojej antológie „Nová americká poézia 1945-1960“. Vydal viac ako 50 básnických zbierok a prozaických diel.
V roku 1971 Meltzer už publikoval vlastnú antológiu „Sanfranciskí básnici“. Obsahuje rozhovory s básnikmi, ukážky ich poézie a bibliografiu. David Meltzer učí poetiku na New College of California od roku 1980. Žije v San Francisco Bay Area.

Muzikant

Meltzer bol džezový gitarista. Narodil sa v rodine hudobníkov. Otec hral na cello a mama bola harfistka. Okolo veku 11 rokov vystupoval v hudobnom programe v rádiu a televízii. Po rozvode rodičov odišiel s otcom do Los Angeles. V San Franciscu v 1958 nahral a vydal prvý album svojej čítanej poézie so sprievodom vlastnej džezovej hudby pod značkou vydavateľstva Dickson's Vaja. 
V 1968 podpísal protestný manifest Writers and Editors War Tax Protest, ktorý vyzýval odmietnuť platiť dane na protest vojny vo Vietname.

Povedali o ňom

Michael McClure: David Meltzer nás obdaril krásne napísaným kabalistickým pohľadom na beatnickú generáciu. Pozornosť venuje aj americkej infraštruktúre bebopu. Táto kniha vychádza z jeho zrelého vedomia ako prúd energie tryskajúci z čela delfína. (O Meltzerovej epickej básni Beatnickosť - Beat Thing)
Liptovské Tatry

Vymedzenie

Zaberajú najväčšiu časť Západných Tatier v ich centrálnej časti a ohraničuje ich na východe od Liptovských kôp Tichá dolina, na severovýchode od Červených vrchov Tomanovská dolina, na severozápade od Roháčov hrebeň a skupina sediel a na západe od Sivého vrchu Jalovecká a Bobrovecká dolina a sedlo Pálenica. Južným smerom susedí Liptovská kotlina a jej časti Smrečianska pahorkatina a Liptovské nivy, o niečo východnejšie leží Tatranské podhorie (podcelok Podtatranskej kotliny). Severný okraj vymedzuje hranica s Poľskom.

Ochrana prírody

Liptovské Tatry sú celé súčasťou Tatranského národného parku, osobitne chránená je národná prírodná rezervácia Tichá dolina.

Turizmus

Západná časť Tatier je charakteristická mohutnými rázsochami, oddelenými dlhými rozvetvenými dolinami. Nimi vedú k hlavnému hrebeňu značené chodníky. Atraktívne sú viaceré vodopády a plesá, ako aj prevažne hôľnaté vrchy. V tejto časti pohoria je viacero turistických chát a útulní.
Garancières-en-Beauce

Poloha

Obec má rozlohu 11,26 km². Najvyšší bod je položený 157 m n. m. a najnižší bod 147 m n. m.

Obyvateľstvo

Počet obyvateľov obce je 235 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
L’Isle-Adam

Poloha

Obec má rozlohu 14,94 km². Najvyšší bod je položený 113 m n. m. a najnižší bod 23 m n. m.

Obyvateľstvo

Počet obyvateľov obce je 11 880 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Polignac (Haute-Loire)

Poloha

Obec má rozlohu 33,05 km². Najvyšší bod je položený 892 m n. m. a najnižší bod 562 m n. m.

Obyvateľstvo

Počet obyvateľov obce je 2 782 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montéléger

Poloha

Obec má rozlohu 9,45 km². Najvyšší bod je položený 222 m n. m. a najnižší bod 129 m n. m.

Obyvateľstvo

Počet obyvateľov obce je 1 802 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Roch

Poloha

Obec má rozlohu 4,75 km². Najvyšší bod je položený 113 m n. m. a najnižší bod 78 m n. m.

Obyvateľstvo

Počet obyvateľov obce je 1 248 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Clelles (obec)

Poloha

Obec má rozlohu 20,88 km². Najvyšší bod je položený 1 560 m n. m. a najnižší bod 520 m n. m.

Obyvateľstvo

Počet obyvateľov obce je 529 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-de-Lixy

Poloha

Obec má rozlohu 4,19 km². Najvyšší bod je položený 414 m n. m. a najnižší bod 280 m n. m.

Obyvateľstvo

Počet obyvateľov obce je 91 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Národné parky v Česku

Zákonné úpravy

V roku 1956 bol vydaný zákon č. 40/1956 Zb., o štátnej ochrane prírody, ktorý definoval pojem i jeho náplň na území Česko-Slovenska. Rozsahy vyhlásených chránených území sa dodatočne menili vládnymi nariadeniami.
Vývoj názorov na ochranu prírody viedol v roku 1992 k prijatiu nového zákona č. 114/1992 Zb., o ochrane prírody a krajiny.
Kláštor Wilhering

Kláštor Wilhering je rakúsky cisterciánsky kláštor postavený 8 km od mesta Linec.
Bol založený ako fundácia pánov z Wilheringu v roku 1146, časom sa stal rodovým kláštorom pánov zo Schaunbergu a tiež materským kláštorom novej rožmberskej fundácie vo Vyššom Brode.
Dnešná podoba je výsledkom rozsiahlej barokovej prestavby.
Gigney

Poloha

Obec má rozlohu 5,09 km². Najvyšší bod je položený 395 m n. m. a najnižší bod 327 m n. m.

Obyvateľstvo

Počet obyvateľov obce je 63 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Múzeum liptovskej dediny

Múzeum liptovskej dediny je skanzen, ktorý sa nachádza v Pribyline. Vznikol v roku 1991 v súvislosti s výstavbou priehrady Liptovská Mara. Múzeum tvoria domy zo zatopenej časti vodného diela a z oblasti horného a dolného Liptova. V múzeu je vytvorená zooexpozícia, kde sa prezentuje chov domácich zvierat. Medzi atrakcie múzea patrí chov huculských koní a jazda na koňoch.
Boli tu zatiaľ len budovy zo zaplavených obcí horného Liptova. V roku 2001 tu bol umiestnený exteriér Považskej lesnej železnice, v súčasnosti sa tu vytvára provizórne koľajisko.
Le Bouyssou

Poloha

Obec má rozlohu 5,62 km². Najvyšší bod je položený 594 m n. m. a najnižší bod 291 m n. m.

Obyvateľstvo

Počet obyvateľov obce je 127 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chris Noth

Životopis

Potom, čo detstvo strávil v Európe, študoval na Yale University v New Haven v Connecticute.
Svoju kariéru zahájil začiatkom osemdesiatych rokov; najúspešnejšou rolou bol pán Božský v seriáli Sex v meste. Hral tiež vo filmových projektoch inšpirovaných týmto seriálom Sex v meste (2008) a Sex v meste 2 (2010). Ďalej hral napríklad v seriáli Zákon a poriadok a v roku 2013 v biografickej snímke Lovelace.
Od roku 2012 je jeho manželkou herečka Tara Lynn Wilson.
Cabannes (Bouches-du-Rhône)

Poloha

Obec má rozlohu 20,91 km². Najvyšší bod je položený 65 m n. m. a najnižší bod 42 m n. m.

Obyvateľstvo

Počet obyvateľov obce je 4300 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barchain

Poloha

Obec má rozlohu 1,7 km². Najvyšší bod je položený 312 m n. m. a najnižší bod 282 m n. m.

Obyvateľstvo

Počet obyvateľov obce je 111 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Charnay (Doubs)

Poloha

Obec má rozlohu 5,66 km². Najvyšší bod je položený 484 m n. m. a najnižší bod 273 m n. m.

Obyvateľstvo

Počet obyvateľov obce je 462 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimír Roy

Životopis

Pochádzal z rodiny evanjelického farára Petra Pavla Roya a dcéry Jozefa Miloslava Hurbana patriacej k zemianskemu stavu ktorej predkovia, francúzski hugenoti, podľa rodinnej tradície prišli na Slovensko pred náboženským prenasledovaním z Francúzska. 
Vzdelanie získaval v Kochanovciach, Modre a na gymnáziách v Skalici a v Bratislave, kde zmaturoval v roku 1905. V štúdiu pokračoval na teologickej fakulte v Bratislave, ktorú ukončil v roku 1909. Už počas štúdia pracoval ako spoluredaktor v časopisoch Prúdy a Dennica. Po ukončení štúdia pôsobil na viacerých miestach ako kaplán (Liptovský Mikuláš, Stará Turá, Pešť), v roku 1910 bol na študijnom pobyte v Anglicku, v roku 1912 sa stal farárom v Púchove. 
Počas 1. svetovej vojny prešiel ruským a talianskym frontom, chvíľu pôsobil ako kaplán v Krajnom (1915) a po ukončení vojny bol od roku 1919 opäť farárom v Púchove. V rokoch 1925 – 1926 sa venoval iba literárnej tvorbe, no z existenčných dôvodov v roku 1927 začal znovu pôsobiť ako farár, no tentoraz v Bukovci, až bol napokon predčasne penzionovaný. V roku 1934 sa presťahoval do Martina, zomrel však v sanatóriu v Novom Smokovci. Pochovaný je v Martine.
Raz príde čas je názov dokumentárneho filmu o Vladimírovi Royovi, ktorý vznikol v produkcii Slovenskej televízie v roku 1993 /scenár a réžia Fedor Bartko/.

Tvorba

Svoje prvé verše začal písať už počas vysokoškolských štúdií a uverejňoval ich v časopisoch Slovenské pohľady, Cirkevné listy a Národné noviny. Začiatky jeho tvorby boli poznačené vplyvom symbolizmu a impresionizmu, no taktiež ho ovplyvňovala tvorba Pavla Országha-Hviezdoslava či Svetozára Hurbana-Vajanského, z mladších autorov to boli Janko Jesenský, Ivan Krasko a iní. Neskôr ho ovplyvňovala romantická poézia slovenských (Janko Kráľ) i zahraničných autorov (Endre Ady, George Gordon Byron). Vo svojej tvorbe sa venoval vyjadreniu rozporov medzi svetom a srdcom, snom a skutočnosťou, no taktiež v nej vyjadroval smútok, bolesť, hrôzu, osamotenosť a boj za ľudskejší a spravodlivejší život. V neskoršej tvorbe sa venoval najmä národnej lyrike, kde využíval najmä motívy noci bez luny a hviezd, obrazy mrakov, súmraku, temna a beznádeje, ale taktiež sú pre jeho tvorbu z tohto obdobia typické motívy vzbury a odboja, zamerané nielen proti spoločnosti, ale i proti sociálnym pomerom. Po tomto období prichádza do jeho tvorby prevaha lyriky, a to ako ľúbostnej, tak i osobnej, reflexívnej a prírodnej. Ovládal šesť cudzích jazykov, a tak sa okrem vlastnej tvorby venoval i prekladom poézie, prózy i drámy. Prekladal najmä z angličtiny (George Gordon Byron, Edgar Allan Poe (napr. báseň Havran), Percy Bysshe Shelley, William Shakespeare, Oscar Wilde, Walter Scott, Charles Dickens), francúzštiny (Alexandre Dumas starší, Rainer Maria Rilke), nemčiny (Heinrich Heine, Johann Wolfgang Goethe), maďarčiny (Endre Ady, Mór Jókai) a iných jazykov. Okrem toho tiež preložil libreto k prvej slovenskej opere Jána Levoslava Bellu Kováč Wieland. Jeho básnická tvorba ovplyvnila celý rad slovenských básnikov, ako boli Štefan Krčméry, Emil Boleslav Lukáč, Ján Smrek, Andrej Plávka a iní, ktorí čerpali z jeho poznatkov z práce s voľným veršom.
Döbling

Döbling je devätnásty viedenský obvod. Má rozlohu 24,90 km² a žije tu 67 773 obyvateľov (1. 1. 2007).
Rómológia

Rómológia (iné názvy: romológia; staršie názvy: romistika, rómistika, ciganológia,) je odbor skúmajúci rómske etnikum, rómsky jazyk, sociálne a kultúrne špecifiká Rómov a vytvára podklady pre praktické opatrenia súvisiace s nekonfliktným súžitím rómskej minority s majoritnou populáciou. Rómológia má praktickú dôležitosť pre prípravu učiteľov, vychovávateľov, sociálnych a i. pracovníkov v oblasti vzdelávania rómskej mládeže, prevencie kriminality atď.
Na Slovensku je štúdium rómológie obmedzené na niektoré univerzity a bratislavské Gymnázium Jura Hronca.
Czarny Staw pod Rysami

Czarny Staw pod Rysami (po slovensky staršie: Morské oko) je pleso v poľskej časti Tatier.
Leží v ľadovcovom kotli v Doline Rybiego Potoku. Má okrúhly tvar.

Číselné údaje

Má rozlohu 20,64 ha. Je 578 m dlhé a 444 m široké. Dosahuje maximálnu hĺbku 76,4 m, čím je na druhom miesto v Tatrách. Má objem 7 750 000 m³. Leží v nadmorskej výške 1581 m (tj. 191 m nad Morským okom).

Okolie

Jazero je uzavreté výraznou skalnou hradbou, ktorá je dôsledkom pôsobenia ľadovca. Medzi nimi odteká voda z jazera a vytvára tu kaskády Czarnostawiańska Siklawa. Priamo nad jazerom sa týči vrchol Mengusovskej Kazalnice. Kotol jazera je ohraničený hrebeňom Čierneho mengusovského štítu, Wolovým chrbáton, Rysami, Malými Rysami a Žabím hrebeňom s Horným Žabím štítom a Žabím mníchom až po Owcze Turniczki. Čiernu farbu jazera spôsobujú sinice Pleurocapsa polonica, ktoré mu dali i názov.

Prístup

Nad jazero vedie červená turistická značka od Morského oka, ktorá ďalej pokračuje na Rysy.
Ján Chabada

Životopis

Študoval na gymnáziu vo Zvolene, v roku 1933-1937 na Slovenskej evanjelickej bohosloveckej fakulte v Bratislave. Kaplán v Bratislave (od 1937), farár v Slovenskej Ľupči (1940 – 1951). Odporca klérofašistického režimu, účastník ilegálneho protifašistického odboja, počas SNP podpredseda Okresného revolučného národného výboru (RNV) v Banskej Bystrici. Povereníctvo informácií ho v roku 1949 menovalo za správcu Tranoscia. Generálny tajomník cirkvi (1950), generálny biskup (24. apríla 1951-1970) a kolaborant s komunistickým režimom. Článkami a náboženskými úvahami prispieval do cirkevných časopisov a kalendárov.
Zdvihový pomer

Vplyv na parametre motora

Rôzny zdvihový pomer znamená tiež rôzny pomer medzi povrchom pracovného priestoru (ktorý narastá úmerne druhej mocnine vŕtania a je úmerný odvodu tepla) a jeho objemom (ktorý narastá úmerne tretej mocnine vŕtania a je úmerný prívodu tepla). Z toho vyplýva, že krátkozdvihové motory budú mať nižšiu účinnosť, pretože viac tepla sa odvedie cez steny do chladiacej sústavy.
Nízky zdvihový pomer znamená, že priemer valca je relatívne väčší, čo umožňuje do hlavy valcov umiestniť viac ventilov, alebo ventily s väčšími prierezmi.
Nízky zdvihový pomer znamená, že zdvih, priamo úmerný dráhe piesta, je menší. Pri technickom obmedzení hodnotou strednej piestovej rýchlosti môže takýto motor pracovať pri vyšších otáčkach.

Poznámka

V niektorých krajinách sa používa na definovanie zdvihového pomeru prevrátená hodnota, t.j. pomer vŕtania ku zdvihu. Z toho vyplýva aj opačné priradenie pojmov krátkozdvihový - nadštvorcový (oversquare or short-stroke) a dlhozdvihový - podštvorcový (undersquare or long-stroke).
Treffrin

Poloha

Obec má rozlohu 7,47 km². Najvyšší bod je položený 174 m n. m. a najnižší bod 85 m n. m.

Obyvateľstvo

Počet obyvateľov obce je 547 (2009).
Nasledujúci graf zobrazuje vývoj počtu obyvateľov v obci.
Zdroje: INSEE